Villacher Alpenarena

Villacher Alpenarena er et idrettsanlegg i Möltschach i Villach i Østerrike. Anlegget består av fire hoppbakker med størrelse K90 (HS98), K60 (HS65), K30 (HS32) og K15, samt langrennsløype. Det er eid av SV Villach. Den største hoppbakken har fem ganger blitt brukt i verdenscupen i hopp, og har også hatt renn i kontinentalcupen både for menn og kvinner.

Anerkjent bakkerekord på snø i K90-bakken er 103,5 meter, satt av David Unterberger (Østerrike) i det østerrikske juniormesterskapet 1. februar 2008. I K60- og K30-bakkene er bakkerekorden henholdsvis 68 meter (Lukas Tschuschnig, Østerrike) og 32 meter (Siegfried Mörtl, Østerrike).

 Historie 
Det første dokumenterte hopprennet ved Villach ble arrangert i 1909. I 1937/38 ble hoppanlegget ombygd, og det ble raskt satt i stand igjen etter andre verdenskrig. De neste tiårene ble det regelmessig arrangert internasjonale hopprenn i anlegget.

Mellom 1993 og 1995 ble hoppanlegget ombygd og utvidet. Alle hoppbakkene fikk plastmatter, og det ble i tillegg bygd langrennsløype. Det nyombygde anlegget ble innviet med verdenscuprenn i hopp 8. desember 1995. Det har også blitt arrangert verdenscuprenn i anlegget i 1997, 1999, 2001 og 2007, samt flere renn i kontinentalcupen. Det har ikke blitt brukt i verdenscupen i kombinert, men har hatt internasjonale renn på lavere nivåer.

Villacher Alpenarena ble brukt under veteran-VM i skihopping og kombinert i 2005 og 2006. I 2006 ble mesterskapet holdt i Kranj og Medvode i Slovenia, men rennet i den største bakken ble på kort varsel flyttet fra Bauhenk i Kranj til Villacher Alpenarena i Villach på grunn av kraftig vind. Veteran-EM sommer ble arrangert i Villach i 2006 og 2010.

 Viktige renn 
 Menn 
 Dato Vinner  Andre Tredje Type renn 8. desember 1995  Masahiko Harada  Mika Laitinen  Ari-Pekka Nikkola Verdenscup 8. desember 1997  Masahiko Harada  Dieter Thoma  Primož Peterka Mika Laitinen Verdenscup 12. desember 1999  Janne Ahonen  Martin Schmitt  Andreas Widhölzl Verdenscup 8. desember 2001  Adam Małysz  Matti Hautamäki  Kazuyoshi Funaki Verdenscup 9. desember 2001  Finland
Veli-Matti LindströmToni NieminenMatti HautamäkiRisto Jussilainen  Japan
Kazuya YoshiokaHideharu MiyahiraNoriaki KasaiKazuyoshi Funaki  Polen
Robert MatejaWojciech SkupieńŁukasz KruczekAdam Małysz Verdenscup, lagkonkurranse 13. desember 2007  Thomas Morgenstern  Janne Ahonen  Gregor Schlierenzauer Verdenscup, flyttet fra Kranj 14. desember 2007  Thomas Morgenstern  Gregor Schlierenzauer  Janne Ahonen Verdenscup

 Kvinner 
 Dato Vinner  Andre Tredje Type renn 14. januar 2007  Ulrike Gräßler  Jacqueline Seifriedsberger  Daniela Iraschko Kontinentalcup, flyttet fra Bischofshofen 13. februar 2010  Daniela Iraschko  Ulrike Gräßler  Anette Sagen Kontinentalcup 14. februar 2010  Ulrike Gräßler  Daniela Iraschko  Sarah Hendrickson Kontinentalcup

 Kilder 
 Villacher Alpenarena: Schisprunganlage 
 Skisprungschanzen-Archiv: Villach
 FIS Ski Jumping: Villach – Alpenarena
 Eastern Ski Jumping & Nordic Combined Foundation, Inc.: International Masters Championships – Ski Jumping and Nordic Combined Skiing
 FIS: Resultater

 Eksterne lenker 

 Villacher Alpenarena (offisielt nettsted)

Kategori:Hoppbakker i Østerrike
Kategori:Langrenn
Kategori:Kärnten